《题高漫士为王明府绘吴航胜览》
明代·王恭

无诸故国新宁县，西控雄藩古侯甸。文物遥通汉职方，河山旧入秦封建。

霸气荣光几百秋，卉衣椎髻变中州。清朝礼乐弥寰宇，比屋弦歌见鲁邹。

六平远树烟中出，百里清晖趣非一。一片沧波海屿秋，千门霁色扶桑日。

沧波东逝日悠悠，忆昔英雄驻采舟。御国归龙何处在，太常云去至今愁。

伸蒙岩头桂香晚，中丞石上苔花满。陈迹空馀野鸟飞，英声不逐浮云散。

我侯远抱连城璧，僚佐相辉应籍籍。近郭行春露冕时，古台下马弹琴夕。

风流墨客龙门士，挥霍霜毫寄深意。都将胜槩纪方舆，更喜贤侯重民事。

作者简介：王恭（1343-？），字安仲，长乐沙堤人。家贫，少游江湖间，中年隐居七岩山，为樵夫20多年，自号“皆山樵者”。善诗文，与高木秉、陈亮等诸文士唱和，名重一时。诗人王 曾为他作《皆山樵者传》。明永乐二年（1404年），年届六十岁的王恭以儒士荐为翰林待诏，敕修《永乐大典》。永乐五年，《永乐大典》修成，王恭试诗高第，授翰林典籍。不久，辞官返里。王恭作诗，才思敏捷，下笔千言立就，诗风多凄婉，隐喻颇深。为闽中十才子之一，著有《白云樵集》四卷，《草泽狂歌》五卷及《风台清啸》等。